Jalal ud-Din Muhammad, dito Akbar (en persa: جلال الدین محمد اکبر, Jalāl ud-Dīn Muhammad Akbar) (Umarkot, Sind, 15 d'octubre de 1542 - Agra, Uttar Pradesh, 27 d'octubre de 1605), estió lo tercer emperador mogol y enampló l'imperio a traviés d'a India septentrional y central. Ye considerato "lo mas gran" (akbar, en arabe) d'os grans mogols. O suyo títol completo yera Al-Sultan al-'Azam wal Khaqan al-Mukarram, Imam-i-'Adil, Sultan ul-Islam Kaffatt ul-Anam, Amir ul-Mu'minin, Khalifat ul-Muta'ali Abu'l-Fath Jalal ud-din Muhammad Akbar I Sahib-i-Zaman, Padshah Ghazi Zillu'llah ['Arsh-Ashyani]. O suyo fillo menor Daniyal estió lo suyo preferito.